Праваахоўныя органы Беларусі былі завялі на Кругавога крымінальную справу й падалі ў вышук за невяртаньне крэдытаў. Зьвяз беларускіх палітычных уцекачоў у Польшчы спадзяецца, што да канца траўня статус палітычнага ўцекача атрымае й Андрэй Жукавец. Жукаўца вызвалілі з-пад варты 2 траўня - пасьля таго, як ён правёў у польскай вязьніцы 85 дзён, зь якіх 34 - галадаваў. Затрыманьне Жукаўца адбылося па запыце беларускага бюро Інтэрполу.